CELEX: 22012D0052
Language: lt
Date: 1333065600000
Title: 2012 m. kovo 30 d. EEE jungtinio komiteto sprendimas Nr. 52/2012, kuriuo iš dalies keičiamas EEE susitarimo V priedas (Laisvas darbuotojų judėjimas)

2.8.2012   
            
            
               LT
            
            
               Europos Sąjungos oficialusis leidinys
            
            
               L 207/32
            
         EEE JUNGTINIO KOMITETO SPRENDIMAS
   Nr. 52/2012
   2012 m. kovo 30 d.
   kuriuo iš dalies keičiamas EEE susitarimo V priedas (Laisvas darbuotojų judėjimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo V priedas buvo iš dalies pakeistas 2007 m. gruodžio 7 d. EEE jungtinio komiteto sprendimu Nr. 158/2007 (1);
            
         
               (2)
            
            
               į Susitarimą turi būti įtrauktas 2011 m. balandžio 5 d. Europos Parlamento ir Tarybos reglamentas (ES) Nr. 492/2011 dėl laisvo darbuotojų judėjimo Sąjungoje (2),
            
         PRIĖMĖ ŠĮ SPRENDIMĄ:
   1 straipsnis
   Susitarimo V priedo 2 punkto (Tarybos reglamentas (EEB) Nr. 1612/68) tekstas pakeičiamas taip:
   „32011 R 0492: 2011 m. balandžio 5 d. Europos Parlamento ir Tarybos reglamentas (ES) Nr. 492/2011 dėl laisvo darbuotojų judėjimo Sąjungoje (OL L 141, 2011 5 27, p. 1).
   Reglamento nuostatos šio Susitarimo tikslais pritaikomos taip:
   
               a)
            
            
               36 straipsnio 1 dalis netaikoma;
            
         
               b)
            
            
               36 straipsnio 2 dalyje nuoroda į Sutarties dėl Europos Sąjungos veikimo 48 straipsnį pakeičiama nuoroda į šio Susitarimo 29 straipsnį.“
            
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 492/2011 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. gegužės 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. kovo 30 d.
      
         
            EEE jungtinio komiteto vardu
         
         
            Laikinai einantis pareigas pirmininkas
         
         Gianluca GRIPPA
      
   
   
      (1)  OL L 124, 2008 5 8, p. 20.
   
      (2)  OL L 141, 2011 5 27, p. 1.
   
      (3)  Konstituciniai reikalavimai nurodyti.